หุ้นปิดร่วง0.49จุดขายกลุ่มแบงก์
ตลาดหุ้นวันที่ 17 ส.ค. ดัชนีปิดที่  1,223.91 จุด ลดลง 0.49 จุด หรือ  -0.04%  มูลค่าการซื้อขาย  26,923.12 ล้านบาท
17 ส.ค. 2555

ตลาดหุ้นวันที่ 17 ส.ค. ดัชนีปิดที่  1,223.91 จุด ลดลง 0.49 จุด หรือ  -0.04%  มูลค่าการซื้อขาย  26,923.12 ล้านบาท
นายธวัชชัย  อัศวพรไชย  ผู้อำนวยการฝ่ายวิเคราะห์หลักทรัพย์ บล.โกลเบล็ก กล่าวว่า ตลาดหุ้นแกว่งตัวผันผวนตามแรงขายทำกำไรในหุ้นกลุ่มธนาคารออกมา เนื่องจากนักลงทุนกังวลจะเพิ่มทุนเหมือนธนาคารกรุงไทยที่ประกาศไปก่อนหน้านี้ ทั้งที่คาดว่าธนาคารแห่งอื่นอาจไม่จำเป็นต้องเพิ่มทุนในตอนนี้ก็ตาม โดยนักลงทุนโยกลงทุนหุ้นขนาดกลางและเล็ก
แนวโน้มตลาดหุ้นในสัปดาห์หน้ายังไม่มีปัจจัยใหม่ๆ โดยยังต้องติดตามเยอรมนีหลังส่งสัญญาณสนับสนุนธนาคารกลางยุโรปออกมาตรการกระตุ้นเศรษฐกิจใหม่ ซึ่งอาจมีผลต่อบรรยากาศการลงทุน โดยคาดดัชนียังทดสอบแนวต้าน 1,230 จุดและ 1,248 จุด ส่วนแนวรับ 1,220-1,210 จุด   หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
SCB   มูลค่าการซื้อขาย 1,804.26  ล้านบาท ปิดที่  154 บาท ลดลง  3.50 บาท หรือ  -2.22%KBANK   มูลค่าการซื้อขาย 1,139.16 ล้านบาท ปิดที่   171 บาท ลดลง  2.50 บาท หรือ  -1.44%  INTUCH  มูลค่าการซื้อขาย 988.64  ล้านบาท ปิดที่  65.75   บาท บวก 0.25  บาท หรือ  +0.38%  BBL   มูลค่าการซื้อขาย 974.83  ล้านบาท ปิดที่  196.50 บาท ลดลง 3.50 บาท หรือ  -1.75%  PTT   มูลค่าการซื้อขาย 895.30  ล้านบาท ปิดที่ 339 บาท ลดลง 2  บาท หรือ -0.59%